LidanRubinov/Halacha-QA huggingface dataset:
שאלה: עוגיות מצה עשירה אחר פסח: כיוון שספרדים אינם מחשיבים ממצה עשירה לחמץ,רוב המוכרים כיום מוכרים בחג הפסח עוגיות וכדו העשויים ממצה עשירה. השאלה הינה: האם לאשכנזים החוששים שמצה עשירה הינה חמץ(לפי דעת רש"י, או עפ"י החשש שמא התערבו מים),האם יש איסור לאכול עוגיות וכדו העשויים ממצה עשירה שעבר עליהם הפסח, כדין איסור חמץ שעבר עליו הפסח שלא מכרהו?
תשובה: לא, לאחר הפסח ודאי שלא צריכים להחמיר. יהודי אשכנז מחמירים בזה בפסח, אבל כדי להגיד שזה "חמץ שעבר עליו הפסח", זה צריך להיות חמץ ודאי שעוברים עליו ב"בל יראה ובל ימצא", וברור שמדאורייתא לא עוברים ב"בל יראה ובל ימצא" על מצה עשירה.
שאלה: מצות רכות לאשכנזים: האם יש איסור לאשכנזי לאכול מצות רכות בפסח? ואם נאמר שנהגו לא לאכול, אבל יותר פשוט לאכול 2 זיתים ממצה רכה בתוך שיעור של 2-4 דקות, ובזה ודאי יוצאים יד"ח מצוה דאו של אכילת מצה, מאשר במצות הקשות?
תשובה: במצות רכות יש בעיה שמא לא נאפו כראוי ויש חשש לחמץ. רק אלו הנוהגים לאוכלן ושנאפו בהשגחה תורנית טובה ללא חששות רשאים לאוכלן. יתר העדות לא נהגו לאוכלן ולכן אין להן רשות לאוכלן בפסח.
שאלה: גילוח בערב שבת בספירה: האם ניתן להתיר גילוח בספירה בערב שבת למי שזה מאוד מפריע לו? שמעתי שיש רבנים שמתירים. מה דעת הרב ומי הם המתירים?
תשובה: יש דעה שמתירה, אנחנו לא נוהגים כך. אנחנו נוהגים ל"ג ימים או ל"ד לפי שיטת חכמי ספרד, והם כוללים את כל הימים, אלא אם יש לאדם אירוע כמו ברית מילה.
שאלה: לקיחת הלוואה "בעבור" אדם אחר: ידיד שלי זקוק להלוואה אך אינו מוצא מלווה. אני יכול ללוות מהבנק שלי בתנאים טובים (ריבית נמוכה יחסית). האם אני רשאי ללוות "בעבורו" ולחייב אותו אח"כ בסכומים בהם יחוייב חשבוני מידי חודש? האם הדבר מחייב היתר עסקא? אם כן, כיצד ממלאים אותו? האם גם בהלוואה צמודה ללא ריבית יידרש היתר עסקא?
תשובה: ברגע שהוצאת את הכסף מהבנק אתה המלוה ואסור לך לקחת ריבית מידידך אלא א"כ מדובר בהלוואה עסקית ואז עליכם לעשות ביניכם חוזה של התר עסקא. ניתן להשיגו בחנויות ספרים תורניים או דרך האינטרנט. גם הצמדה טעונה התר עיסקא.
שאלה: שאלה בקשר לתפילת מנחה: אישה שמתפללת לבד בבית תפילת מנחה, האם היא צריכה לקרוא את חזרת הש"ץ?
תשובה: חזרת הש"ץ היא חזרה על אותה תפילה בשביל מי שלא יודע לקרוא (אמנם היום רובם יודעים לקרוא אולם השאירו את הדין) לכן מי שמתפלל ביחידות בביתו אינו צריך לחזור שוב על התפילה.
שאלה: העדר היתר עסקה לקופות גמל: עד לפני כשנה היו קופות הגמל הבנקאיות בבעלותם של הבנקים וממילא לא היתה בעייה של היתר עסקא. על פי חוק חדש חוייבו הבנקים למכור את קופות הגמל לחברות ביטוח ולגופים אחרים. לאחרונה פניתי לאחת הקופות בבקשה לפדות חסכון מסויים והם הציעו לי כחלופה לקחת מהם הלוואה נוחה. כאשר שאלתי לגבי היתר עסקא נעניתי שהם אכן הגוף המלווה, אך מכיוון שהם מסתייעים בשירותים של הבנק (פקידים ומיכון) הם "חשבו" שניתן להסתמך על היתר העסקא שלו. בתשובתם הם שאלו אותי, האם אכן די בכך? שינוי הבעלות על הקופות, עלול להכשיל חוסכים רבים שאינם מודעים לכך (בתשובות משנים קודמות מובע "ביטחון" בקיומם של היתרי עסקא לקופות). הבעיה חמורה יותר כאשר המעביד הוא הקובע לאן להעביר את הפרשות המעביד והעובד. באיזו דרך ניתן לפעול לתיקון המצב? ומה עלי לעשות בינתיים?
תשובה: זה שהבנק עוזר להם זה רק בתור סיוע שמשלמים לו עבור שרותים אבל הבנק אינו הבעלים על הכסף. ולכן אי אפשר להסתמך על היתר העיסקא של הבנק. יש ספק גדול האם בקופת גמל יש בעיה של ריבית מאחר וזו ישות משפטית מופשטת ולא בעלים מוגדרים. בכל אופן, יש לעשות היתר עיסקא עם קופת הגמל.
שאלה: שברתי את הצינור של המשכיר: אני גר בשכירות והייתה לי תקלה בצנרת של המים כך שהיה צורך לבצע החלפת צינור. פניתי לבעלי הדירה והנ"ל הביא לי צינור חלופי. הואיל ואני משתדל מאוד לא להטריד אותו ולא חשבתי שזה יהווה בעיה לקחתי את הצינור והחלפתי אותו. למחרת התברר שיש נזילת מים וכשניסיתי להדק את החיבור נשבר הצינור. פניתי לבעל הבית אך הוא טען שאין הוא אחראי על כך שאני שברתי. אם הייתי אומר לו שאני לא יודע להחליף אזי הוא היה מטפל בזה ועקב כך שלקחתי על עצמי אני נושא באחריות. חשבתי על העניין ונראה לי שניתן להשוות בין המקרה הנ"ל לאם הייתי מבקש עזרה מחבר שיבוא לסדר לי משהו בדירה (בחינם). אותו חבר חשב שהוא יוכל לעשות זאת אך הוא שבר, האם הוא נושא באחריות כיוון שחשב שיוכל לתקן זאת אלא הואיל והוא לא שכיר שלי ובעצם הוא עושה לי טובה האחריות המוטלת היא עלי? ואם כן בעצם ה"ה במקרה שהיה לי שבעצם עשיתי טובה לבעל הבית אך הוא נושא באחריות כיוון שאין הוא משלם לי אשמח לשמוע חוו"ד הלכתית והאם יש בכלל צד לסברא שלי או שמא אני נושא באחריות.
תשובה: יסוד הדברים הוא שבעל הדירה,המשכיר, חייב בתיקון נזילה בצנרת המים, דבר זה נלמד מהגמרא מסכת בבא מציעא ק"א: וכן בשולחן ערוך חושן המשפט סימן שי"ד. על כן יש עליו לתקן ולהסדיר את המצב לקדמותו בהקדם. אם הוא טוען שאתה היזקת אותו ע"י שקילקלת את הצינור שנתן לך, שיתבע אותך לדין ויוכיח. בכל מקרה נראה מדבריך שאתה היית בגדר של שליח שלו לתקן ומכיוון שלא קיבלת ת על כך, אם לא פשעת בדבר אינך חייב בת מאידך אם יתברר שאתה גרמת באופן מסויים (בפשיעה) לשבר בצינור הנך צריך לשלם את שוויו למשכיר הדירה שנתן לך אותו. כמובן שכל דין זה ניתן רק על בסיס קריאת טענתך ואי איפשר לפסוק דין בלא שמיעת טענות שני הצדדים!
שאלה: גילוח בראש חודש בספירת העומר: קראתי בכמה מקומות שניתן להסתפר ולהתגלח ביום שישי הקרוב שבו חל גם ראש חודש. האם זה נכון, על אף שעדיין מדובר בספירת העומר?
תשובה: נכון. בגלל צירוף ר"ח ושבת מותר להסתפר השתא.
שאלה: יום טוב שני של גלויות בימינו: השנה, חג ראשון של פסח בחו"ל התחיל מיום רביעי בלילה ועד למוצאי שבת. ארוך כאורך הגלות. בבית הכנסת שמענו יותר מפעם אחת מי שאמר, שהגיע הזמן לבטל את המנהג של יו"ט שני של גלויות. ראשית, בגלל הטירחה הרבה, מה שלא תורם לחיבוב החג על מבוגרים וצעירים כאחד. ושנית, היו מקרים שיהודים הפסידו את מקום עבודתם בגלל ההעדרות הרבה בחגים היהודיים והיו שנאלצו בגלל מצבם הכלכלי ללכת לעבודה ביום השני. ובבקשה כבוד הרב, אנא אל תאמר: "אז בואו לחיות בארץ ישראל", כי כל אחד וסיבתו (רפואית וכו'). האם לאור מצב היהדות בעולם, דהיינו התבוללות והתרחקות וכו', אין זו השעה לומר הרי אנו יודעים במדויק תאריך של כל חג וחג הבא ונחגוג במקביל עם יהודי הארץ? כל כך הרבה שינויים נעשו בפסקי ההלכה השונים במהלך הדורות, כי ההלכה היתה בבחינת גזירה שהציבור מתקשה לעמוד בו, וכי לא הגיעה השעה גם לשבת על המדוכה לגבי יו"ט שני של גלויות?
תשובה: הרפורמים ביטלו את החג השני אך צאצאיהם אינם מקיימים גם את החג הראשון ואף לא חגים אחרים כולל יום כיפור! הלכה לא ניתנת לביטול. מה גם שהטעם קיים גם כיום (ר' משך חכמה פרשת בוא) השינויים שהזכרת אינם בהלכה עצמה אלא בתנאי קיומה. למשל, בעבר גידלו זקנים כי לא היו מכונות גילוח היום יש מכונות לכן רבים המגלחים את זקנם. ההלכה נשארה בעינה, בתער אסור במספרים מותר.
שאלה: ויסקי שנשאר בדיוטי פרי בפסח: רכשו עבורי לפני פסח בקבוק ויסקי. הבקבוק נשאר ב- Duty Free למשך כל חג הפסח. כללתי את הבקבוק במכירת החמץ. האדם שרכש עבורי הבקבוק חזר לארץ בזמן חול המועד בפסח. מה דין הויסקי?
תשובה: צריך לברר את המצב המשפטי, מה מעמדו של הויסקי ב-duty free, בבעלות מי הוא היה? כמו"כ, תצריך לברר האם הקונה הוא הבעלים עד שמסרו לידך. וגם לא ברור אם הקונה הוציא את הויסקי בפסח מהduty free נמצא שהויסקי הוצא מרשות הנוכרי בפסח והיה בבעלות ישראלית וא"כ נאסר גם אחרי הפסח.
שאלה: קברי צדיקים ואיסור דורש אל המתים: לכבוד הגאון הרב זלמן מלמד שליט"א, לאור מה שכתוב בחכמת אדם, כלל פט, ס"ז (הלכות עכו"ם): "איסור דורש אל המתים זה שמרעיב עצמו ולן בבתי הקברות כדי שתשרה רוח טומאה עליו. ואותן נשים וכן עמי הארץ שהולכין על קברי מתים וכאילו מדברים עם המתים ואומרים להם צרותיהם קרוב הדבר שהם בכלל זה. ונמצא שיש מן הגאונים היו רוצים לאסור להשתטח על קברי מתים." האם ראוי לבן תורה ללכת על קברי צדיקים? האם אין בכך ע"ז או אבק ע"ז או עבירה על הפסק המפורש של הרמב"ם (בהלכות אבל, ד ד): ". והצדיקים אין בונים להם נפש על קברותיהם שדבריהם הם זכרונם, ולא יפנה אדם לבקר הקברות". ובנפש הרב לר צבי שכטר, עמ רנד מצאתי: "מנהג משפחת רבנו הגרי"ד עפ"י הגר"א היה שלא ללכת לבית הקברות על קברי אבות שלא יהא נראה ח"ו כדורש אל המתים." אם כך לגבי קברי אבותיו!, האם אין כאן קל וחומר לגבי קברי צדיקים? והאם מקום טומאה כמו קבר שמטמא באוהל יכול להפוך למקום קדושה כפי שטוענים רבים היום? ולבסוף אם היתה מעלה גדולה לפקוד קברי צדיקים מדוע מקום קבורתו של משה רבינו, גדול הצדיקים, הוסתרה מעם ישראל?
תשובה: הזוהר בפרשת אחרי מות שואל מדוע בשעה שהעולם צריך לגשמים הולכים אל המתים להתפלל הרי כתוב שאסור לדרוש אל המתים. והוא משיב מה שאסור זה ללכת לקברי רשעים מאומות העולם. אבל ישראל שהם זכאים עליהם קרא שלמה ושבח אני את המתים שכבר מתו, ומה הכוונה שכבר מתו, שבחייהם המיתו עצמם על התורה וכעת הם חיים. והזהר מאריך ומסביר את הערך של תפילה על קברי צדיקים אך כמובן התפילה צריכה להיות לד' ית' ולבקש מהצדיקים שהם יפעלו בשמים לטובה. וכך אומרת הגמרא במסכת סוטה שכלב בן יפונה הלך להתפלל על קברי האבות במערת המכפלה שלא יכשל בחטא המרגלים. ואולם מי שמתפלל בקברי צדיקים צריך להתפלל אל ד' ולא אל הצדיקים אלא לבקש מד' בזכותם של הצדיקים ואז גם נפש הצדיקים פועלת במרומים לטובה. תפילה על קברי צדיקים שכרוכה בסכנת נפשות קברי צדיקים לפי הרב קוק
שאלה: קורבנות יחיד בפרשת ויקרא: למה פרשת ויקרא מתחילה עם קרבנות יחיד ולא עם קרבנות ציבור כמו התמידים? כי ספר שמות מסתיים עם הקמת המשכן ולפי ההיגיון ספר ויקרא היה צריך להתחיל עם קרבנות הציבור.
תשובה: ח אומרים שבמדבר בקושי הקריבו קרבנות ציבור. מכיוון שרוב הקרבנות היו קרבנות יחיד התורה פותחת בהם, ואילו על קרבנות ציבור היא מדברת אח"כ, בפרשת פנחס, שם הם מסודרים לפי הסדר: תמיד, שבת, ימים טובים. גם בתחילת ויקרא יש סדר בקרבנות: התורה מתחילה בקרבנות רשות כמו עולה ושלמים ואח"כ עוברת לדבר על קרבנות חובה כמו חטאת ואשם.
שאלה: שימוש בסקוטש (צמדן דביק) בשבת: האם ניתן להשתמש בשבת בסקוטש (צמדן דביק) בשבת בחפצים שונים כמו נעלים,בגדים,שקיות וכו. השאלה שלי בעיקר בנוגע לחשש תלישה של השערות שבסקוטש כשפותחים וסוגרים.
תשובה: היות וזה מיועד לכך יהיה מותר. הסיבים שנתלשים זה דבר שלא מתכוון ולא ניחא ליה. לא להחמיר בזה.
שאלה: הורים שלי הם המנהלים שלי: ברוך ה, יש לי הורים יקרים וטובים אבל לפעמים הם נהיים המנהלים שלי וקובעים לי מה לעשות. הם טוענים שאני לא אמור להסתובב ולטייל אלא לעבוד. אני בן 23 כעת אבל אני מאוד אוהב לנסוע לירושלים, חברון וכו'. הם טוענים שזה לא יביא לי שום דבר. ואם אני נוסע אז הם מתקשרים אליי איזה מאה פעמים עד שהם מבאסים אותי בכלל מלנסוע, וזה מציק. אם אני לא עונה להם, אז הם חושבים שזה בכוונה. הם לא מבינים שאדם צריך שיהיה לו קצת נחת, שקט ומוחין דגדלות. ברוך ה יש לי עבודה באולם ארועים בגזרת מגוריי. אבל העבודה הזאת מונעת ממני לנסוע לישיבות של חברים שלי אהובי נפשי ואני לא יודע מה לעשות. אשמח אם הרב יכוון אותי ויורה לי מה לעשות?
תשובה: בגיל שלך ראוי שיהיה לך חיים עצמאיים, כדאי להגיע לסיכום על כך עם ההורים. אם אין תקשורת אזי לבוא לאדם שלישי, יועץ או רב, שיעזור בתקשורת. בכל אופן אינך חייב לענות לטלפונים שמטרידים את שלוות הנפש שלך. בנוגע לעבודה, ראוי שיהיה לך פרנסה. כל עבודה מגבילה את האדם והאדם נהיה משועבד לעבודתו לחלק מן היום. צריך להתבגר ולהבין שאי אפשר להצליח ללא מחויבות. חלק מן המחויבות זה כולל גם להפסיד ביקורים בכל עת שתרצה. כך דרך החיים. כל עוד שלא מצאת עבודה אחרת אל תעזוב.
שאלה: שעון שבת בפלטה: א. האם מותר להניח דבר לח בשבת עצמה על פלטה כבויה שמתוכננת להדלק כעבור זמן מסויים? האם זה דומה להיתר המובא בהנחת תבשילים בתנור בית החורף כאשר השפחה תדליק מאוחר יותר או יש הבדל? ב. מהי הגדרת דבר לח? צריך שרובו יהיה לח? איך ניתן למדוד זאת? השאלות הם ע"פ הפסיקה הספרדית. כמ"כ אשמח לקבל מקורות בהם אוכל לעיין.
תשובה: א. בדין זה היה נראה לעניות דעתי שיש מקום להקל בזה בעת הצורך, כיון שמיירי במבושל כבר, שממילא ישנם הרבה ראשונים שמתירים זאת, כיון דס"ל שאין בישול אחר בישול בלח, ובשאלתך הרי המניח לא עשה כלום כי בעת שהניח התבשיל לא היה חשמל, ויש לי עוד טעמים להקל בזה אלא כיון שהרבה אחרונים מחמירים בזה לכן יש מקום להחמיר. ועיין היטב בשו"ת ציץ אילעזר ח"ג סימן יח. ועיין גם בספר ילקוט יוסף ח"ד כרך ג' (עמ' רלג ועמ' רלד). ב. בקביעת לח ויבש לענין שבת הולכים אחר הרוב, ואפשר לראות בעין ממה מורכב רוב התבשיל (ולעניות דעתי גם במקום ספק יש להקל), עיין בשו"ת יחוה דעת ח"ב סימן מ"ה ובספר ילקוט יוסף ח"ד כרך ג' (עמ' רי).
שאלה: אמירת שם עבודה-זרה: כבוד הרב רואי מרגלית נשאל באתר זה על אזכור שמו של מייסד הנצרות, וענה: "יש איסור לקרוא בשם ע"ז שנאמר: "ושם אלוהים אחרים לא תזכירו לא ישמע על פיך". וכיון שאותו האיש עשה עצמו אלוה, וכבר נתנבא עליו בלעם: "לא איש אל ויכזב", לכן לא היו מזכירים את שמו, אלא קוראים עליו ימח שמו וזכרו, או בקיצור: יש"ו. זו הסיבה שהוא שונה בענין משאר צוררי ישראל". אני מבקש לדעת, האם עבודה זרה שכבר שנים רבות אין עובדים לה, מותר או אסור לומר את שמה? (בהקשר של אזכור עובדתי, כמו למשל: "הפלישתים עבדו את האליל דגון").
תשובה: שם עבודה זרה הסטורית שלא נעבדית כיום מותר להזכיר בתוספת תיאור שטות והבל של אותה עבודה זרה. הרב רואי מרגלית
שאלה: טלפון בשבת: אם הטלפון מצלצל בשבת ואתה לא יודע מי מצלצל לא כתוב לך את המס או השם האם מותר לענות בשבת לטלפון הזה?
תשובה: לא, למה לענות? אלא אם כן אתה רופא או קצין בכיר בכוחות הביטחון שיש ספק שמא מתקשרים אליך בשביל פיקוח נפש.
שאלה: אירוע מעורב: ראיתי את דברי הרב לגבי חתונות מעורבות, ורציתי לשאול מה הדין לגבי אירועים מצומצמים יותר, כגון: בריתות, שבע ברכות וכדו, שבהם רק בני המשפחה הקרובה (כולל בני דודים) נמצאים. האם גם שם ראוי לשבת נפרד או שאפשר לשבת לפי משפחות או שאפשר לכתחילה לשבת מעורב לגמרי? ומה יהיה הדין באירוע של בני המשפחה המצוצמת (אחים ונשותיהם), האם גם כאן ראוי לכתחילה להפריד? חשוב לציין שב"ה במשפחתי המצומצמת כל הבנות מקפידות להתלבש בצניעות אולם במשפחה הקרובה, למרבה הצער, לא כולן מקפידות. האם זה משנה להלכה?
תשובה: אין בזה כלל אחד לכולם. הכלל הוא לשבת במסיבות בצורה כזו שתרומם את הנפש ולא תפגום את הנפש יכולה להיות ישיבה משפחתית מעורבת שמרוממת ויכולה להיות ישיבה שפוגמת. זה תלוי באופי האנשים המשתתפים. וצריך לשאוף לעשות הכל לשם שמים.
שאלה: ישיבה גבוהה לכולם?: הרב כותב בתשובה (היחס יבן שיבות הסדר לגבוהות): "למי שיש את הכוחות המתאימים לשבת ולהתגדל בתורה, עליו לשבת בישיבה וללמוד." האם מי שיש לו כוח לשבת וללמוד אולם הוא מרגיש שייעודו הוא לא בתוך עולם התורה אלא בעולם האקדמיה, האם גם הוא ראוי שילמד קודם שנים רבות בישיבה ויתחיל ללמוד בגיל יחסית מאוחר או שעדיף שילך לישיבת הסדר ויתחיל את לימודי יותר מוקדם. ההפרש בין המסלולים הוא לפחות שנתיים אם לא יותר. במידה והרב סובר שגם לו ראוי ללמוד קודם בישיבה גבוהה, כיצד יבחר מתי להקים בית, הרי הוא לא יוכל לפרנס את ביתו בתקופת לימודיו בישיבה ובאוניברסיטה, האם זה אומר שעליו להתחתן מאוחר יותר?
תשובה: גם מי שיעודו לפי טבעו להיות בעולם האקדמיה צריך ללמוד תורה ואדרבה אם יש לו כשרונות שכליים הוא עוד יותר צריך לבנות לו יסודות איתנים בתורה. אך אי אפשר לענות תשובה כללית לשאלתך היכן עדיף שילמד תורה וכמה הדבר תלוי בנתונים האישיים של כל אחד.
שאלה: תולעים בתות שדה: הרב נשאל לגבי תותים בתות שדה על ידי אדם המתמצא לדבריו בענייני תולעים, אשר ערך מספר בדיקות ולא הצליח למצוא תולעים בתות שבדק. שאלתי היא, האם בדיקה שאדם מהשורה עושה בצורה סבירה אינה מספקת? אני מניח שאם ניקח פרי כלשהו ונשים אותו תחת מיקרוסקופ ייתכן ונגלה תולעים שלא ידענו עליהן. היכן עובר הגבול של החיוב לבדוק פרי או ירק.
תשובה: אם רואים את החרק רק על ידי זכוכית מגדלת אין זה חרק האסור הלכתית. אולם אם אפשר לראות את החרק בעין רגילה כשהוא הולך אלא שהאדם הרגיל לא רואה אותו מכיוון שהחרק מת או שלא יוצא ממקומו הרי זה אסור. ובכך קיבל הגרש"ז אויערבאך זצ"ל את דברי החזו"א לעניין הכנימה. ועל כן אם אתה לא רואה בגלל חסרון ידיעה, שכאשר הם הולכים ממקום למקום אתה רואה אותם, הרי זה אסור. אולם אם לא תראה את רחישתם רק על ידי זכוכית מגדלת בודאי שאין הבריה אסורה. בברכת התורה והארץ הרב יהודה הלוי עמיחי
שאלה: שמירת ערלה בעץ הגדל בעציץ: קנינו עץ לימון ננסי, ושתלנו אותו בעציץ במרפסת ביתנו. האם אנו צריכים לשמור 3 שנים של ערלה ונטע רבעי בשנה הרביעית או שעציץ לא נחשב כקרקע?
תשובה: לא הבנתי כיצד היה העץ קודם נטיעתו. אם העץ היה נטוע באדמה וכעת הוא בעציץ שאינו נקוב, הרי שאפשר להמשיך את שנות הערלה. אולם אם קודם היה מנותק וכעת מנותק הרי ג"כ אפשר להחשיב כנטוע מהמשתלה. בכל אופן יש ערלה בעציץ שאינו נקוב (במרפסת), ועל כן יש בו את כל הדינים של ערלה אלא שזה מדרבנן. בברכת התורה והארץ הרב יהודה הלוי עמיחי
שאלה: כשרות שוק טלה (רגל אחורית) : ידוע לי נושא גיד הנשה, אך לא ברור לי: האם שוק טלה (רגל אחורית) כשר, במידה ויעבור ניקוי של גיד הנשה?
תשובה: אם יעבור ניקור ודאי שכשר, צריכים רק להוציא את הגיד. לא כל אחד יודע לעשות זאת, זה אחד הדברים שהפוסקים כותבים שלא מספיק ללמוד אותו מתוך הספר, ניקור צריך ללמוד "בשטח" כדי להתמחות באופן מדויק. ודאי שצריך לקנות במקום שיש כשרות.
שאלה: הנחת תפילין פעמיים בתפילה אחת: בבית הכנסת ראיתי אנשים שמיד לאחר סיום הנחת התפילין, מוציאים אותו, וכורכים תפילין אחר במקומו. אני מעוניין להבין את מקור המנהג.
תשובה: מן הסתם ראית אנשים המחליפים את התפילין של רש"י בתפילין ר"ת. יש הנוהגים להניח גם תפילין של ר"ת בסוף התפילה ולומר כמה פסוקים. הנוח ביותר זה מיד לאחר הורדת תפילין של רש"י לפני שיוצאים לשיגרת היום.
שאלה: הכשרת מנגל גז: חבר לצוות במקום עבודתי (גוי) מעוניין למכור לי מנגל גז שנרכש לפני כשנה והשתמש בו פעמים בודדות ולדבריו לא השתמש בו לבשר טרף ודאי (חזיר וכדומה) וכל הבשר נרכש בחנויות בארץ (אולם אין שום ודאות לגבי כשרותו). - מדובר באדם אמין ויש יסוד מוצק להאמין לדבריו.- כיצד ניתן להכשיר מנגל כזה, האם מספיק להפעיל את להבות הגז על מקסימום עד שרשת הברזל (העשויה מברזל יצוק) תאדים. נ.ב מדובר בקניה משתלמת מאוד מבחינתי ולכן שווה את ההכשרה (במידה ואפשר).
תשובה: אכן ניתן להכשיר את המנגל בדרך שהצעת.
שאלה: מנהגי אבלות בימי ספירת העומר לספרדים: אני ספרדי ובטעות שכחתי וקניתי נעליים וכדורסל בימי ספירת העומר, האם מותר לי להשתמש בהם? האם מותר לברך שהחיינו בשבת או בר"ח?
תשובה: בדיעבד מותר להשתמש בהם, ואין מברכים שהחיינו על קניית נעלים חדשות.
שאלה: חתונה בסוכות: אנחנו זוג העומד להינשא. ברצונינו לדעת האם ניתן לערוך חופה כדת וכדין בצהרי יום הושענא רבה (ה- 9.10.09) או באחד מערבי חול המועד סוכות (4-8.10.09)?
תשובה: בחול המועד אסור להתחתן ולכן תצטרכו להקדים או לאחר את חתונתכם. שיהיה הרבה מזל טוב. הרב בנימין במברגר
שאלה: ראש חודש יום ב : האם תפילות ב דראש חודש הן כא ראש דחודש? (יעלה ויבוא, תפילת עמידה וכו )
תשובה: כן. אבל החודש היום השני יוצא בשבת ויש להתפלל את תפילות השבת בתוספת יעלה ויבוא למעט מוסף בו יש נוסח מיוחד לשבת וראש חודש.
שאלה: הזכרת נשמות בשביעי של פסח: נשאלתי ע"י חבר מדוע אומרים הזכרת נשמות בשביעי של פסח, הרי גם לא אומרים תחנון בחודש ניסן וק"ו בחג שאמורים לשמוח בו ולא להתעצב בגלל צער העבר?
תשובה: ברגלים מזכירים נשמות מכיוון שהרגלים הם ימי דין. בכל אחד מהרגלים נידונים על משהו, כמו שח אומרים: בפסח נידונים על התבואה, בעצרת על פירות, ובסוכות על המים. אותם הימים שהם ימי דין לגבי האנשים בעולם הזה, כך גם ביחס לנשמות. לכן מזכירים את הנשמות ומתפללים לעילוי נשמתם.
שאלה: כביסה שמטפטפת על הכביסה שלנו: יש לנו שכנה שתולה כביסה רטובה שמטפטפת על הכביסה שלנו שמתייבשת בשמש, מה ניתן לעשות?
תשובה: מבואר בשו"ע חושן משפט סימן קנג' שאסור לאדם לעשות שימוש בחצרו כשהדבר מזיק לשכנו אא"כ שכנו מוחל לו על שימוש זה. לכן התולה כביסה, אף שתולה אותה במקום המיועד לכך, צריך להקפיד לא להזיק את שכניו. יש לציין שכיום כביסה כמעט ולא מטפטפת (קשה להגדיר את הטפטוף המועט כמזיק), לכן דוקא בבגדים שמלכלכים או רטובים מאד, שמטפטפים כמות גדולה של מים, צריך להקפיד שלא לתלות מעל בגדים של שכינו. הרב אריאל איגרא
שאלה: כשרות פטריות כמהין: האם פטריות כמהין כשרות?
תשובה: הפטריה כשרה. אמנם צריך לבדוק מחרקים והבדיקה קשה. מי שלא בקי בבדיקה זו לא כדאי לו להתעסק בכך. בברכת התורה והארץ הרב יהודה הלוי עמיחי
שאלה: ארוסין בר"ח אייר: בע"ה מציינים במשפחתנו "ארוסין" יותר בצורה של "וורט. רק עם הורים ואחים, בבית ולא באולם. הארוסין יהיו בע"ה בר"ח אייר. מה מותר ומה אסור לנו לעשות? מוזיקה למשל - האם מותר? איזה? בכלל לשמוח ביום זה?
תשובה: מזל טוב. ארוסין ללא ריקודים מותרים. אומנם בפוסקים נאמר שהשנה בגלל שר"ח חל בשבת מותר גם להנשא בר"ח אולם הכונה כנראה לנשואין ביום ששי אחרי הצהרים שהשמחה נמשכת לשבת.
שאלה: ספק אם ספרתי : אם ספק אם שכחתי לספור ביום מסוים (גם בערב וגם בבוקר), האם אפשר להמשיך לספור?
תשובה: מתוך הספר פניני הלכה של הרב אליעזר מלמד שבאתר: "מי שהתעורר לו ספק שמא שכח לספור יום אחד, יכול להמשיך לספור כי רק כאשר ברור ששכח לספור יום אחד חוששים לדעה שאינו יכול להמשיך לספור ".
שאלה: הצגת משה רבינו: אנחנו עושות בע"ה הצגת סוף שנה על יציאת מצרים, האם מותר להציג את משה רבינו?
תשובה: כן.
שאלה: משפחה שמקפידה פחות ממני: אני יוצא עם משהי כבר כמה פגישות. אני בבית הורי ובהתנהלותי בחיי היומיום מקפיד על כשרות מהודרת במאכלים. הבחורה שאני יוצא עימה אינה מקפידה על מזון מהדרין וגם לא בבית הוריה. הייתי רוצה לקבל הדרכה איך מתנהגים במציאות כזו של השתלבות למשפחה שפחות מקפידה ממני? יישר כח גדול
תשובה: אם המשפחה של הבחורה פתוחה לקבל חתן שיותר מהדר היא תיהיה מוכנה ללכת לקראתו ולהתאים את עצמה בעת שבאים לבקרם. אם המשפחה אינה כזאת יש בעיה אבל אפשר למצוא פתרונות. יש המדרגות בהידורים יש חומרות שאפשר להקל בהם ויש שלא רצוי להקל בהם.
שאלה: איסור ייחוד: האם יש איסור ייחוד להיות בדירה בשבת: 1. עם ארוסתי ו-3 אחיותה (רווקות)? 2. עם ארוסתי 3 אחיותה (רווקות) ואחותה הנשואה ובעלה? 3. ארוסתי,2 אחיותה (רווקות) ועוד זוג נשוי? אם אשאר בביתי ולא אתרח בבית ארוסתי, בחורה תצטרך לעשות קידוש כדי להוציא את השאר הבנות והן יפסידו שעור תורה שהכנתי. ואם אחת מהאפשרויות כשרה, מהי למהדרין?
תשובה: בשני המקרים האחרונים שציינת מותר, כיון שבעלה של אחת מהן שנמצא עמה אין חוששין לייחוד. ואילו במקרה הראשון שציינת לדעת השו"ע בחלק אבהע"ז (סי' כ"ב ס"ה) אסור, כלשונו של המחבר "וכן לא יתייחד איש אחד אפ' עם נשים הרבה". אולם לדעת הרמ"א שם (בסופו), מותר לאיש להתייחד אם נשים הרבה דהיינו עם שלש נשים ויותר (איש אחד עם שתי נשים אסור לכו"ע). ובכל מקרה שיש איסור ייחוד, אז אסור גם אם הם יפסידו שיעור תורה או שיקדשו לעצמם.
שאלה: תפילת טל: אחרי שאמרו תפילת טל יורד גשם, האם זה נקרה קללה מאת הקב"ה?
תשובה: בדרך כלל זה קללה. הזמן אינו מתאים. אמנם יש בזה גם תועלת, אבל העונה לא מתאימה.
שאלה: גילוח בספירת העומר: א. מהו המקור למתירים גילוח בספירת העומר כשראש חודש יוצא בשבת ( כמו השנה)? ב. האם בכל זאת יש עניין להחמיר לא להתגלח, או שזה פוגע בקדושת שבת וראש חודש?
תשובה: ר' משנה ברורה. אם מותר להתגלח צריך להתגלח לכבוד שבת אלא א"כ אתה נוהג כארי, שלא הסתפר כל ימי הספירה עד ערב שבועות כולל לג בעומר.
שאלה: תגובה להיתר הקלטת ליל הסדר: הרב ליאור שליט"א ענה באתר, שמותר להכין מערב החג מצלמה כדי שתקליט את ליל הסדר. 1) למה זה מותר, הרי לכאורה האנשים שעוברים לפני המצלמה גורמים לשינוי התמונה על המסך או בחיישני המצלמה, וכן זה פסיק רישא דניחא להו? 2) וכי לפי זה יהיה מותר להכין מכשיר הקלטה מלפני שבת כדי להקליט, לדוגמא, שיעור תורה המתקיים בשבת, בידיעת הדרשן?
תשובה: מצלמה מצלמת את מה שהיא רואה בין אם אין שם כלום, ואז היא מצלמת ריק, ובין אם יש שם אדם. לפי מה שהסבירו לי שזה פועל בכל מקרה בין יש אדם ובין אין והאדם לא עושה כלום, אין בעיה. אבל אם יש שינויים במצלמה או שינויים של גלי קול על סרט ההקלטה צריך לבדוק.
שאלה: נטילת ידיים עם בקבוק: האם מותר ליטול ידיים עם בקבוק פלסטיק, למרות שפיה צר. 1). עבור נט"י בבוקר? 2). עבור נט"י לפני הסעודה?
תשובה: אם המים זורמים ממנו ברצף, זה ר.
שאלה: כסוי ראש לגרושה: אני גרושה ויש לי שני ילדים. האם אני יכלה להוריד את הכסוי ראש (מטפחת), או לפחות רק באירועים מיוחדים או לכבוד פגישת שידוך?
תשובה: לפגישה של שידוך אפשר ללכת ללא כיסוי ראש אך הטוב ביותר ללכת עם פאה יפה במצב שלך.
שאלה: שחרית לאחר לילה לבן: אני סטודנט באוניברסיטה הפתוחה ובזמני בחינות אני מוצא שאני לומד בעיקר בלילות והולך לישון בבוקר. היות ואני משתדל להתפלל שחרית לפני שאני הולך לישון תהיתי, היות ואני ער למעשה כל הלילה האם נכון לומר את כל הברכות המציינות יום חדש? (כמו מודה אני, ברכת נשמה, ובברכות הבוקר שחר ברכה כמו "המעביר שינה מעיני." וכיו"ב).
תשובה: הטוב ביותר הוא לגשת למישהו שטרם התפלל ולשמוע ממנו את כל הברכות.
שאלה: אמירת  ברוך הוא וברוך שמו : האם יש כלל הקובע מתי יש לאמר ברוך הוא וברוך שמו? מדוע אומרים בתפילת 18, מדוע לא אומרים בברכת הכהנים ובברכת הנהנין?
תשובה: כשאדם יוצא באותה ברכה הוא לא אומר שום דבר, כדי שלא לעשות הפסק.
שאלה: שימוש במעבורת עירונית מעל מים בשבת: מעבורת באמסטרדם המעבירה באופן קבוע, ולא על פי דרישה, מצד לצד מעל תעלה רחבה של מים. מדובר בשירות ללא ת האם מותר להשתמש בה בשבת? התשובה נדרשת בהקדם
תשובה: יש רבנים באמסטרדם שאל אותם כיצד נוהגים שם.
שאלה: מי רשאי לקבוע מזוזה: רציתי לדעת מי אמור לקבוע מזוזה בבית חדש עפ"י ההלכה, בעל הבית או רב?
תשובה: החובה של המזוזה היא על בעל הבית, ולכן אף שלא כתוב שדווקא הוא חייב לשים את המזוזה נראה לי שעדיף שהוא יקבע את המזוזה.
שאלה: לקיחה מגוי גזלן ללא רשותו: ליד ביתי בשומרון ישנה מחצבה בלתי חוקית על אדמה שאיננה שייכת לערבי שמפעיל את המחצבה (אדמות מדינה). האם מותר לי לקחת ללא רשות אבנים כדי להשתמש בהם לבניה פרטית שלי?
תשובה: אם זה לא שייך לערבי אז אתה לא לוקח מאף אחד. אם למדינה לא אכפת שהערבי לוקח אז אותו דין יש ליהודי ומותר לך לקחת. אבל אם המדינה אינה יודעת שהערבי חוצב שם, והיא מתנגדת לחציבה, יש בזה גזל ואסור לקחת משם.
שאלה: תפילות של ימי חול: מתי יש צורך במנין בתפילות היומיות, והאם ניתן להתפלל אותן בבית לבד? מדובר בערבית ושחרית.
תשובה: לכתחילה יש להתפלל את כל התפילות במניין אבל מי שחולה או שקשה לו ללכת לבית הכנסת יכול להתפלל גם ביחידות בביתו.
שאלה: סידור שיער לנשים ספירת העומר: 1. האם לאישה מותר למרוט גבות בספירת העומר? 2. אישה שצומחות לה שערות בסנטר - האם מותר לה לגזור אותן משום שתחושתה לא נעימה בהמצאן?
תשובה: גם נשים אינם מסתפרות בספירת העומר אך אם אישה נראית פרועה מאוד היא יכולה להקל במקרים מיוחדים. השנה מותר להסתפר לכבוד שבת ראש חודש.
שאלה: בדיקת מזוזה: האם את הבדיקה התקופתית של המזוזה אפשר לעשות לבד או שצריך להביא את המזוזה לסופר סת"ם?
תשובה: אם אתה בקי בהגהה וביתרות וחסרות, אתה יכול לבדוק לעצמך.
שאלה: נוכחות רב בקביעת מזוזה: האם רב צריך להיות נוכח בשעת קביעת המזוזה ע"י בעל הבית?
תשובה: לא. אבל כדאי ללמוד קודם איך והיכן לקבוע את המזוזה.
שאלה: בריתה בספירת העומר: ילדתי את ביתי הראשונה ב22.3.09, ומכיוון שאנו נמצאים כעת בספירת העומר אני רוצה לשאול, האם מותר לקיים בריתה עם מוסיקה בתקופה זו?
תשובה: רק סעודת מצוה בזמנה מותרת בתזמורת. לזבד הבת (זהו שמה ולא "בריתה"!) אין גדר של סעודת מצוה בזמנה לכן עליכם לעשותה או ביום העצמאות או בל"ג בעומר.